Diari Oficial de la Generalitat Valenciana


Sumari del DOGV 4631, del 17-11-2003 (2003/12001)

RESOLUCIÓ de 4 de novembre de 2003, del director de l'Agència Valenciana de Ciència i Tecnologia, per la qual s'adjudiquen ajudes per a l'adquisició, renovació o millora d'equipament cientificotecnològic per a infraestructures d'investigació per a l'exercici 2003.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12215


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 4 de novembre de 2003, del director de l'Agència Valenciana de Ciència i Tecnologia, per la qual s'adjudiquen ajudes per a l'adquisició, renovació o millora d'equipament cientificotecnològic per a infraestructures d'investigació per a l'exercici 2003. [2003/X12074]
  
Fets
  
L'apartat 11 de l'annex de la Resolució de 18 de desembre de 2002, del sotssecretari de l'Oficina de Ciència i Tecnologia per la qual es convoquen ajudes per a l'adquisició, renovació o millora d'equipament cientificotecnològic per a infraestructures 2003, establix que finalitzat el procés de selecció, la concessió o la denegació de les ajudes es realitzarà per resolució del subsecretari de l'Oficina de Ciència i Tecnologia. La resolució de concessió es publicarà en el Diari Oficial de la Generalitat Valenciana.
  
Fonaments de dret
  
L'apartat 1 de l'article 15 de la Llei 7/1997, de 9 de desembre, modificat per l'article 61 de la Llei 11/2002, de 23 de desembre, de Mesures Fiscals, de Gestió Administrativa i Financera i d'Organització de la Generalitat Valenciana disposa la creació de l'Agència Valenciana de Ciència i Tecnologia (AVCiT) com a entitat de dret públic al servici de la política científica i tecnològica.
  
La disposició final primera del Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de Juliol, del Consell de la Generalitat disposa que des de la seua entrada en vigor, l'Agència Valenciana de Ciència i Tecnologia se subrogarà en tots els béns, drets i obligacions que la Generalitat tinguera reconeguts per a l'exercici de les funcions que passen a ser exercides per l'Agència.
  
L'apartat c) de l'article 5.2 del dit reglament assenyala que correspon al president de l'Agència emetre les resolucions d'execució dels programes de l'Agència. Així mateix, l'article 5.3 disposa que el president podrà delegar, amb caràcter indefinit o temporal, determinades funciones en el director de l'Agència.
  
Per Resolució de 16 de maig de 2003, el president de l'Agència Valenciana de Ciència i Tecnologia, delega amb caràcter indefinit en el director de l'Agència, l'exercici de la competència d'emetre les resolucions d'execució dels programes de l'Agència.
  
En virtut de tot això, i d'acord amb l'article 76.3 de la Llei 30/1992, de Règim Jurídic de les Administracions Públiques i Procediment Administratiu Comú, i fent ús de la referida delegació d'atribucions, resolc:
  
Primer
  
Publicar en l'annex adjunt la relació definitiva d'ajudes concedides amb indicació del número d'expedients, beneficiari i importe.
  
Segon
  
Tal com preveu el punt segon de la convocatòria, les ajudes concedides per mitjà de la present resolució estan cofinançades pel Fons Europeu de Desenvolupament Regional i per tant hauran de complir amb la normativa específica.
  
Tercer
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, així com els articles 10 i 46 de la Llei reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.